Man sterf na motor deur skoolhek barsŉ Man is dood nadat hy Vrydagoggend met sy motor deur ŉ hek by ŉ skool in Elsiesrivier in Kaapstad gebars het. ŉ Polisiewoordvoerder, kapt. Frederick van Wyk, sê die man het glo beheer verloor oor sy motor en deur ŉ agterhek gebars by die J.S. Kloppers Laerskool. Hy sê die man het teen ŉ stel trappe langs ŉ klaskamer vasgery. Die man is op die toneel dood. Volgens berigte is twee kinders beseer en na nabygeleë hospitale geneem. Die voorval het omstreeks 11:00 Vrydagoggend plaasgevind.